གྲུབ་མཐའ་གྲུབ་ཐོབ་གྲངས་མེད་གྲོལ།།རལ་གྲི་གྲོ་གས་གྲིལ་ཞེས་གྲག།གྲུལ་བུམ་གྲང་ནད་གྲུམ་བུས་གྲོངས།།མོན་གྲུ་ནམ་གྲུ་གྲེ་གྲོ་བཞིན།།ཆོས་གྲྭའི་གྲལ་དུ་རིམ་གྲོ་གྲབས།།ཡུལ་གྲུ་གྲུ་བཞི་གྲུ་ཁའི་གྲོང༌།།གྲ་མ་སྤུ་གྲི་གྲུ་འཛིན་རི།།མོན་ལུག་གླ་སྒང་གྲོའི་སྦང་གླུམ།།གྲ་ཕུབ་གྲོ་མ་མོན་སྲན་གྲེའུ།།གྲོད་པ་གྲོན་ཅན་གྲུང་ཞིང་གྲིམས།།གྲམ་པ་ཆུ་གྲོག་གྲེ་བའི་གྲོགས།།གྲིབ་མར་གྲོས་གླེང་རེ་གྲོན་མེད།།གླ་རྩི་གླ་རྔན་གླུད་ལྟར་གླེན།།འཛམ་གླིང་གླེགས་བམ་གླིང་བུའི་གླུ།།ཕོ་གླང་གླང་ཤུ་གློག་པའི་ནད།།གློ་བའི་གློ་དགོག་ལེབ་མོར་གླེབས།།གླང་ཆེན་གློས་ཕབ་གློད་ནས་གླལ།།གློ་འབུར་གློ་བུར་གློ་རྡེག་གློག།གླགས་རྙེད་ལན་གླན་ལྷན་པ་གླན།།སྒོ་གླེགས་ཆོས་གོས་གླེགས་བུའི་གྲྭ།།གླ་གོར་ཞོ་ཤ་མདུན་མ་གླེང༌།།བྱ་གླག་གྲོག་མ་གྲིབ་གྲིབ་གནོན།།གྲོག་པོར་གྲུ་མོ་ཆག་གྲུམ་གྲུབས།།དངོས་གྲུབ་གྲུ་ཆར་འབེབས་པར་གྲགས།།ཤ་བའི་གྭ་དོར་ག་རྐྱང་ངོ༌།།དགེ་བསྙེན་དགེ་ཚུལ་དགའ་དགྱེས་དགོད།།དགུང་སྔོན་དགུ་ཚིགས་དགྱེ་ཞིང་དགུ།།ཉིན་དགུང་དགེ་བཤེས་ཡོད་དགུ་དགུག།དགེ་སྦྱོང་དགེ་སློང་དགེ་འདུན་དགུས།།དགྲ་བཅོམ་དགོངས་དགྲོལ་ཡི་གེར་དགོད།།དགག་སྒྲུབ་སྣོད་དགང་དགོན་པར་དགར།།དགོ་བས་ཕ་བ་དགོ་དགོ་དགས།།ཁལ་དགལ་ལྷན་པ་དགབ་དང་དགོག།སྐྱེ་དགུས་དགེ་ལེགས་དགེ་སྒྲུབ་དགོས།།དགོངས་མོ་ཟོང་དགྲམ་མེ་ཏོག་དགྲམ།།དགུན་དུང་ཅན་དུ་དགུན་ཀ་སྡོད།།དགུང་ལོ་ལ་སོགས་དས་འཕུལ་ཀའོ།།བཀའ་བགྲོ་བགྲོ་གླེང་བགྱི་བགྱིད་བགྱིས།།གོ་བགོས་བགེགས་ཀྱིས་བགྲོད་ལམ་བགགས།།དུས་འགྱངས་ཚོད་བགམ་བགོ་བ་བགོས།།བགྲེས་པོས་མིག་བགྲད་བགྲང་ཕྲེང་བགྲངས།།བགྲུས་པའི་འབྲས་བགོས་གད་མོ་བགད།།གོམ་པ་བགོམས་ཤིང་རྙོག་མ་བགྲུངས།།བགོ་སྐལ་ལ་སོགས་བས་འཕུལ་གའོ།།མགོ་མགུར་མགུལ་མགྲིན་མགར་མགོན་མགུ།།མགལ་དུམ་མགལ་མེ་གཏོར་མགྲོན་མགྱོགས།།ཡ་མགལ་མ་མགལ་མས་འཕུལ་གའོ།།འགྲོ་འགྲེང་འགྲིམ་འགྲུལ་འགྱིང་འགྲོས་འགྲན།།འགྲངས་འགེངས་འགག་འགོག་འགགས་འགས་འགྲིབ།།འགྱངས་འགོར་འགྱེས་འགྲོགས་དགོངས་འགྲེལ་འགྲོལ།།འགྱེལ་འགྲིལ་འགྲོངས་འགུམ་འགལ་འགྲས་འགྱོད།།འགོལ་སར་འགྲམ་འགུལ་ནོར་འགྱེ་འགྱེད།།འགན་འཁུར་འགོང་པོའི་འགོ་ནད་འགོས།།འཕེལ་འགྲིབ་འགྱུར་འགྱུས་མི་འགོང་དང༌།།ལམ་འགྲོན་འགའ་འགུགས་རྩིག་འགྲམ་འགོད།།བརྩོན་འགྲུས་འགོ་མའི་ཆུ་འགྲེམས་འགྲུབ།།མགོ་འགེམས་རིགས་འགྲེ་ཚེས་ཀྱི་འགྲིབ།།འཐབ་མོ་འགྱེད་སོགས་འས་འཕུལ་གའོ།།རྒོད་པོ་རྒྱ་མཚོར་རྒལ་ཕྱིར་རྒྱུ།།གཏམ་རྒྱུད་ཕྲེང་རྒྱུད་རྒྱུད་མང་རྒྱན།།བྱ་རྒོད་རྒན་པོ་རྒ་ཤིའི་རྒུད།།ཕས་རྒོལ་རྒྱང་འཕེན་མགོ་ལ་རྒྱོབ།།རྒོད་མའི་རྒྱབ་རྒྱས་རྒྱང་རིང་རྒྱུག།རྒྱ་བོ་དམུ་རྒོད་ཕྱག་རྒྱར་རྒྱོ།།རྒྱ་ཚ་རྒྱམ་ཚ་རྒྱགས་ཕྱེའི་རྒྱུགས།།རྒྱུ་མཚན་ལོ་རྒྱུས་བྱིང་རྒོད་རྒྱུ།།རྒྱལ་བའི་རྒྱུད་རྒྱལ་རྒྱུ་སྐར་རྒྱལ།།ཤེས་རྒྱུད་རྒྱས་བཏབ་ང་རྒྱལ་རྒྱགས།།རྒྱ་གྲམ་རྒྱན་པོ་རྒྱན་དང་རྒྱལ།།རྒུན་འབྲུམ་རྒྱ་ཤུག་ཉ་རྒྱར་རྒྱུ།།རྒྱུས་པ་རྒྱུ་མ་ལུ་གུ་རྒྱུད།།གྲུ་རྒྱོངས་རྒྱང་ཤིང་སྨིག་རྒྱུའི་རྒྱུན།།རྒྱ་ཡུལ་རྒྱ་ཆེ་ལྟོ་རྒྱབ་སྐྱིད།།རྒྱལ་མཚན་རྒྱལ་སོགས་རར་བཏགས་གའོ།།ལ་ལྒ་ལྒང་པ་གཅིག་པུར་ངེས།།སྒོམ་ཆེན་བློ་སྒམ་སྒྲིན་པོར་སྒྲུན།།ལྕགས་སྒྲོག་སྒོར་མོར་སྒྲིམ་ཞིང་སྒྲིལ།།སྒྱིད་སྐྱུར་སྒྱིད་ལུག་སྒྱེད་བུ་སྒྱེལ།།སྒྱུ་རྩལ་གཡོ་སྒྱུ་སྒྱུ་མ་སྒྲུང༌།།སྒམ་སྒྲོམ་སྒྲོ་བ་སྒྲེ་སྒྱེ་འུ།།སྒྱུག་མོས་སྒོ་ང་སྒོག་ཟོས་སྒྲེགས།།སྡིག་སྒྲིབ་ཆུ་སྒྲོལ་ཆོས་སྒྲ་སྒྲོགས།།བྱ་སྒྲོ་བཤད་སྒྲོས་མཆུ་སྒྲོས་སྒྲིགས།།སྒལ་ཚིགས་སྒུལ་སྐྱོད་སྒ་སྒེའུ་གཤེར།།སྒྲེན་མོར་སྒོ་དྲུང་སྒེག་མོ་སྒུག།སྒྱིད་པར་གོས་སྒབ་སྒྲོ་གུས་སྒྲོག།དབང་སྒྱུར་འཁོར་ལོ་སྒྱུར་སྒྱུར་བྱེད།།ལག་སྒྲེང་ཟས་སྒོང་བུ་རམ་སྒོར།།སྒར་དུ་རྟ་སྒས་སྒྲོན་མེ་སྒྲིབ།།སྲིད་སྒྲུབ་ཀླུ་སྒྲུབ་སྒྲོལ་མ་སྒྲུབ།།མནའ་སྒོག་སྒྱོགས་རྡོས་སྒུ་དོ་གཅོག།ད་སྒོས་སྒོས་སུ་རྩིག་པ་སྒྲོན།།སྒུ་སྟེགས་སྒང་གཤོངས་ཚ་སྒོ་ཅན།།སྒྲོབ་དང་སྒྲོམ་སོགས་སར་བཏགས་གའོ།།བརྒལ་བརྟག་བརྒལ་ལན་བརྒྱད་ཅུ་བརྒྱད།།ཕྲེང་བ་བརྒྱ་ཕྲག་བརྒྱུས་པས་བརྒྱན།།ཆུ་བརྒལ་འོ་བརྒྱལ་དྲན་མེད་བརྒྱལ།།བརྒྱུད་པ་ལམ་བརྒྱགས་སྤྱོ་བའི་བརྒྱད།།ལེ་བརྒན་གད་བརྒྱངས་སྨྲ་བའི་བརྒྱ།།བརྒྱུགས་ཤིང་བརྒྱུངས་པར་བརྒྱུད་མར་བརྒྱབ།།བས་འཕུལ་ར་མགོ་ལྡན་པའི་གའོ།།བུ་རམ་བསྒར་ཞིང་བསྒྲངས་ནས་བསྒོངས།།ཆོས་བསྒྱུར་མདོག་བསྒྱུར་བཀའ་བསྒོ་བསྒོས།།ཆུ་བསྒྲལ་ཆོས་བསྒྲགས་ཏིང་འཛིན་བསྒོམས།།མགོ་བསྒྲེས་རིགས་བསྒྲེས་རྒྱལ་མཚན་བསྒྲེངས།།མནའ་བསྒགས་ལམ་བསྒུགས་སེང་གེ་བསྒྱིངས།།བག་ཆགས་བསྒོ་བསྒོས་ཕྱོགས་གཅིག་བསྒྲིགས།།འོད་བསྒྲིབས་བློ་བསྒྲིམས་སྲད་བུ་བསྒྲིམས།།བསྒྲུབ་པ་བསྒྲུབ་བྱ་བསྒྲུན་མི་ནུས།།བསྒྲིན་མི་ཕོད་དང་བྱ་བའི་བསྒང༌།།བསྒྱེལ་ཞིང་སྒྲ་བསྒྲགས་རྩིས་ཀྱིས་བསྒྱུར།།གཞན་གྱིས་མི་བསྒུལ་ནོར་གྱིས་བསྒང༌།།བ་འཕུལ་ས་མགོ་ལྡན་པའི་གའོ།།